description: Бъдещето на Джанет Йелън начело на Фед става несигурно

title: Фискални стимули предстои да сменят монетарните в САЩ

maintext:
Председателят на Фед Джанет Йелън бе обвиняват многократно от новизбрания прездиент Доналд Тръмп заради разхлабената монетарна политика
© Kevin Lamarque
Фед може да преосмисли покачване на лихвите през декември.
Неочакваните резултати от изборите в САЩ оказаха мимолетен ефект върху пазара, но същото може да не е валидно за монетарната политика в страната. Очакванията на анализаторите, интервюирани от Reuters, бяха, че повишение на лихвите в САЩ е сигурно на 75%. Тези прогнози бяха базирани на представата, че Хилъри Клинтън ще заеме мястото на Барак Обама в Белия дом и ще продължи неговата политика, която се основава на монетарни стимули.Доналд Тръмп възнамерява да разчита на другото кранче в икономиката - фискалната намеса в икономиката. Неговият подход предвижда около 1 трлн. долара инвестиции в инфраструктурата на САЩ, придружени и от данъчна реформа. Последната предвижда понижение на корпоративната ставка на 15% (ефективната в момента в някои случаи надвишава 40%), а подоходният данък се очаква да е в тристепенна скала с най-висока ставка от 33% и необлагаем минимум. Популярната икономическа теория твърди, че повишаването на разполагаемия доход заради по-ниските данъци и повишаването на преките инвестиции на правителството ще повиши и инфлацията в страната.Опасенията за по-висока инфлация предшестваха избирането на Тръмп. В края на октомври данни за инфлацията в САЩ показаха ускорение, което доведе до разпродажби на облигационния пазар. В мандата на Фед влиза задържането на инфлацията в рамките на 2%, което не може да се случи за дълго при основен лихвен процент от 0.25% - 0.50%.И докато Тръмп празнуваше, а пазарите се нагласяваха към бъдещите промени, част от погледите бяха насочени към председателя на Фед Джанет Йелън. Тя беше чест обект на критики от страна на новия президент по време на кампанията, най-вече заради ниските лихви. През мандата си тя продължи политиката, която Бен Бернанке започна в началото на хилядолетието. Това прави несигурна позицията ѝ начело на институцията, а мандатът ѝ изтича през март на 2018 г."Имаме нужда от промяна, трябва ни нещо различно от интервенции на централната банка, за да постигнем растеж", коментира един от съветниците на Тръмп, Томас Барак, пред Financial Times.По-рано през годината и министър-председателят на Великобритания Тереза Мей разкритикува Bank of England за ниските лихвени процент в страната. Според нея подобна политика е в ущърб на спестителите. В континентална Европа пък банковият сектор на няколко пъти се обърна към Европейската централна банка (ЕЦБ) с молба да преразгледа лихвената си политика.Най-важният въпрос в краткосрочен период пред Фед е дали ще повиши лихвите през декември. Инфлацията се покачи с 1.5%, а пазарът на труда остава сравнително стабилен, като има малък прозорец от време за икономиката да се влоши.Въпреки това от началото на годината Фед отдава значително внимание на политическите и съответно произтичащите от тях икономически промени. Такъв случай беше Brexit, ефектите от който бяха причина през юни тази година лихвите да останат непроменени. Избирането на Тръмп за президент може да се изтълкува от институцията като не по-малка промяна в икономически план за САЩ, като запазване на ниските лихви няма да е много учудващо. Въпреки това институцията ще трябва да вземе предвид и ангажимента си да поддържа стабилно общото равнище на цените.


description: Световната служба (World Service) в момента се излъчва на 29 езика и достига до около 246 млн. души седмично. Новите 11 езика са африкански и...

title: BBC разширява мрежата си с още 11 езика

maintext: Световната служба (World Service) в момента се излъчва на 29 езика и достига до около 246 млн. души седмично. Новите 11 езика са африкански и азиатски. Това е най-голямото разширение на британската медия от 40-те години насам, съобщава Reuters. Разширяването се дължи на допълнителното финансиране от 289 млн. паунда до 2020 г., обявено от правителството миналата година. Решението на кабинета беше част от широката стратегия за увеличаване на "меката сила" на Великобритания по света. BBC ще разшири и дейността си на руски език с регионални версии за страните - съседи на Русия, и ще добави регионално съдържание на арабски, както и късо- и средновълнови радиопредавания за Корейския полуостров.

fasttext_language: bg


description: Ръководител на дирекция "Капитал за растеж и финансиране на иновации" в Европейската инвестиционна банка

title: Лекторите на "Сделки и инвеститори 2016": Христо Стойков

maintext:
© Капитал
Повече от 9 години Христо Стойков гради кариера в един от най-големите институционални инвеститори на континента - Европейската инвестиционна банка (ЕИБ). Преминал е през високодоходното кредитиране, мецанин финансирането за бизнеса, а също и през дейностите на ЕИБ по плана "Юнкер", свързани с управлението на стратегически активи.На сегашната си позиция като директор на цяло направление в банката Христо Стойков отговаря за управлението на портфейл за над 3 млрд. евро от квазидялови инвестиции. Под негово ръководство работи екип от 20 професионалисти, които се занимават със специфичните проблеми през иновативните компании, които се намират в зрялата фаза на своето развитие. Клиентите им са не само от държави в Европейския съюз, но и отвъд границите му.Преди да се присъедини към ЕИБ, Христо Стойков е трупал опит в инвестиционни и корпоративни банки в Канада и САЩ. Работил е по сделки на големи корпоративни клиенти като MUFJ Financial Group и CIBC World Markets. По образование е финансист с магистърска степен по бизнес администрация (MBA) от Schulich School of Business, York University, Торонто.Христо Стойков ще се включи в годишната конференция "Сделки и инвеститори", която се организира от "Капитал" за единадесети път. Събитието е на 29 ноември, а повече за лекторите и програмата може да намерите на capital.bg/conference.


description: Румен Радев е новият президент, чака се оставка на кабинета и предсрочни избори

title: Пълна смяна на властта

maintext:
Генерал Радев изпреварва кандидата на ГЕРБ Цецка Цачева с над 20% по предварителни прогнози. Това прави оставката на Борисов и кабинета неизбежна.
© НАДЕЖДА ЧИПЕВА
48,7
От друга страна, смисълът на конституционната забрана президентът да разпуска парламента в края на мандата си е преди всичко по този начин да се гарантира, че новият президент ще има пред кого да положи клетва, за да встъпи в длъжност. Иначе хипотетично е възможна ситуация, едновременно държавата да няма и президент, и парламент, и нормално избрано правителство, а това е опасно. Не случайно в Конституцията изрично е записано (чл. 99, ал. 5), че в обичайната ситуация президентът с един акт разпуска Народното събрание и насрочва нови избори – това е конституционната гаранция за стабилност и срещу злоупотреби (президентът да управлява със служебен кабинет без ограничение във времето).
Затова и служебното правителство трябва да бъде назначен с ясен мандат – до провеждане на избори в точно определен срок, коментират застъпниците на втората теза, че назначаването на служебното правителство задължително води до насрочване на избори, дори когато не може да се разпусне парламентът. Това няма да попречи на новия президент да промени състава на служебното правителство, но без да се стига до произволно удължаване на управлението със служебен кабинет, което е напълно възможно, доколкото конституцията не дава срок на годност на служебното правителство.
Кой е новият български президент "Еврофилията не означава русофобия", заяви в интервю пред Reuters ген. Румен Радев през октомври. Тази реплика обобщава основното послание от кампанията на кандидата на левицата, който спечели изборите и ще бъде следващият президент на България. Радев е летец и до последните дни на юли тази година - командир на българските военновъздушни сили (ВВС). Роден е през 1963 г. в Димитровград, завършва Висшето народно военновъздушно училище в Долна Митрополия, а след това има и две специализации във Военновъздушния колеж "Максуел", САЩ.
Като командир на ВВС той на два пъти подаде оставка поради несъгласие с политиката на Министерството на отбраната. Първия път я оттегли, след като премиерът спешно отпусна 80 млн. лв. на авиацията, но втория път генералът напусна поста си, за да скочи в дълбокото на българската политика. Само дни след като сравни концепцията, според която българското въздушно пространство ще се охранява съвместно с чужда държава срещу заплащане, за по-унизителна от Ньойския договор, той бе номиниран за кандидат-президент от БСП.
Въпреки скептицизма на част от апарата на партията, изглежда, липсата на политически опит по-скоро помогна на Радев. Той зае ясни позиции в синхрон с тезите на БСП: подкрепа за големите енергийни проекти; "за" развитието на ядрената енергетика в България; "за" отпадането на санкциите на ЕС срещу Русия; срещу мигрантската политика на правителството.
Интересна бе позицията, която той зае на последния дебат с Цецка Цачева - Радев се обяви за съдебна реформа по "румънски модел". Така и не стана ясно дали той наистина споделя тази визия, или бе просто опит да привлече част от реформаторския електорат. Така или иначе на следващия ден БСП обявиха, че няма да се ангажират с промяна на правомощията на главния прокурор, а Радев веднага също смекчи позицията си и каза, че преди да подкрепи каквито и да било реформи, "първо ще питам главния прокурор, неговото мнение е определящо".
По отношение на нелегалната окупация на Крим от Русия Радев заяви, че реалността трябва да се гледа в очите: "Естествено че има нарушение на международното право. Това е факт. Но е факт, че в момента над Крим се вее руски флаг. Какво? Ще си затворим очите ли?"Интересна бе позицията, която той зае на последния дебат с Цецка Цачева - Радев се обяви за съдебна реформа по "румънски модел". Така и не стана ясно дали той наистина споделя тази визия, или бе просто опит да привлече част от реформаторския електорат. Така или иначе на следващия ден БСП обявиха, че няма да се ангажират с промяна на правомощията на главния прокурор, а Радев веднага също смекчи позицията си и каза, че преди да подкрепи каквито и да било реформи, "първо ще питам главния прокурор, неговото мнение е определящо".
Румен Радев е новият президент на България за следващия конституционен мандат от пет години. Той беше избран на балотажа в неделя с разбиващо предимство от над 22 % над опонентката си Цецка Цачева, кандидат на ГЕРБ. По данни на "Алфа Рисърч" към 20 часа в неделя за Радев са гласували 58.1%, а за Цачева – 35.3%, при избирателна активност от% (срещу 57.5 % активност на първия тур). Опцията "Не подкрепям никого" са избрали 6.6% от гласуващите.След този резултат от изборите се очаква оставката на правителството още в началото на идната седмица. Почти сигурно това ще доведе и до предсрочни парламентарни избори напролет, в които партията на Бойко Борисов ще влезе с много сериозен негатив – първа, но сериозна загуба, за която вината е изцяло на управляващите. Сутринта в неделя, след като гласува в Банкя, премиерът Борисов отново, този път категорично, повтори заявката си, че ако Цачева загуби, той ще подаде оставката на кабинета, нещо повече - ГЕРБ няма да състави ново правителство в рамките на този парламент. Това означава, че ако парламентарната опозиция не организира мнозинство за нов кабинет (което засега изглежда непостижимо, доколкото за нужната подкрепа не стигат само гласовете на БСП, ДПС, БДЦ и всички независими, но трябват и "обединените патриоти"), президентът ще трябва да назначи служебно правителство.Ако се стигне дотам, очертава се и спор кой може да насрочи датата на предсрочните парламентарни избори и кога трябва да са те.Заради изтичащия мандат на президента вече се оформи интересен конституционен спор за хипотезата, когато настоящият парламент не може да формира кабинет с мандата на някоя от политическите сили и се налага назначаването на служебно правителство. По принцип назначаването на служебен кабинет върви с разпускане на парламента и насрочване на избори, което президентът прави едновременно с един указ. Няма спор също така в теорията, че основният ангажимент на служебното правителство е провеждане на нови избори. Същевременно, в чл. 99, ал. 7 от Конституцията се казва, че президентът не може да разпусне парламента през последните три месеца от своя мандат и, ако в този период парламентът не може да състави правителство, държавният глава назначава служебно правителство.Мандатът на президента Росен Плевнелиев изтича на 22 януари, когато Румен Радев трябва да встъпи в длъжност. Въпросът е дали старият президент с изтичащ мандат може да насрочи следващите парламентарни избори без да разпуска парламента или това е правомощие на новия президент. Аргументи има и в двете насоки.От една страна – след като в текста на конституцията изрично се казва, че президентът назначава служебно правителство в тази хипотеза, но не и че насрочва избори, това е ясен знак, че конституционният законодател не е имал предвид такава възможност. Освен това – с насрочването на нови избори сегашният президент фактически ще определи и края на мандата на настоящия парламент в конкретно близко бъдеще, макар и без изрично да го разпуска.От президентството ще поискат тълкуване от Конституционния съд на тази хипотеза още в началото на идващата седмица, научи "Капитал" от източници в институцията. Целта е когато и ако се стигне до служебно правителство, да има яснота за смисъла и точното значение на правомощията на държавния глава в тази хипотеза и да се търси успокояване на обществото. Без решение на КС това трудно ще се случи."Единствено от политическите партии и от изпълнителната власт зависи да се намери устойчива формула на управление и в рамките на действащото Народно събрание. Рано е за служебно правителство", коментира президентът Росен Плевнелиев днес по повод на журналистически въпрос след като гласува. "Готов съм в режим на консултации и на диалог с всички, включително с новоизбрания президент, да изминем пътя, описан в Конституцията. Съставянето на служебно правителство не е самоцел. Целта ми е да има стабилност в държавата, институциите да работят. Към днешна дата и парламентът, и правителството, работят", заяви Плевнелиев. Същевременно той заяви, че има и силите, и опита да състави ново служебно правителство, "но трябва да е много ясно – ако в следващите дни България навлезе в политическа криза, ще спазвам Конституцията в нейните разпоредби и дух. В основния закон ясно е разписано какво прави държавният глава в случай на криза".Сложният конституционен казус вероятно ще започне да се разплита още тази седмица, като вероятно градусът на политическото напрежение около него ще бъде голям. С наближаването на вероятните избори това ще бъде и доминиращия тон в политиката.


description: Банката е отчела загуба през тримесечието заради еднократни ефекти

title: HSBS пренасочва повече средства към инвестиционното си поделение

maintext:
Директорът на HSBC Group Стюарт Гъливер е оптимист за бъдещето на компанията
HSBC обяви загуба от 204 млн. долара за тримесечието, приключило през септември. Загубите обаче се дължат не на лош бизнес климат, а на това, че банката се раздели с голяма част от операциите си в Бразилия, които работеха на загуба.
Единичният ефект възлиза на загуба от 1.7 млрд. долара, което ще натежи допълнително на дълга на банката. Отделно компанията задели и 1 млрд. долара за преструктурирането на бизнеса си и още 439 млн. долара, които ще отидат за покриване на щетите от застрахователния скандал във Великобритания. Приходите за тримесечието са намалели значително и са били 9.5 млрд. долара при 15.1 млрд. долара година по-рано.
HSBC продаде бразилския си бизнес на Banco Bradesco, като сделката беше приключена през юли. Банката добавя още една причина за резултатите си през тримесечието – променливите валути. Изключвайки единичните ефекти и промените във валутите, банката отбелязва печалба от 5.6 млрд. долара, което е над очакванията на анализаторите.
HSBC е в серия от сделки, чиято цел е да се раздели с непечелившите си звена. Последно финансовата институция продаде активи в САЩ за 900 млн. долара
.
HSBC трябва да изпълни плановете си за обратно изкупуване на акции през 2017 г. Досега е изкупено 59% от предвиденото количество на стойност 2.5 млрд. долара. Акциите на банката се повишиха с близо 2% на борсата в Хонконг след обявяването на резултатите. Ронит Госе, банков анализатор в Citigroup, повиши рейтинга си за HSBC заради доброто капиталово съотношение. "Колкото по-силен е буферният капитал, толкова по-малко внимание ще се обръща на проблемите на регионалните клонове на банката", коментира той.
Британската банка HSBC ще пренасочи част от капитала си към инвестиционното си поделение, обяви главният изпълнителен директор Стюарт Гъливер. Причината е в силното представяне на банката за третото тримесечие, което надмина очакванията на анализаторите, съобщава Financial Times."Щастливи сме да видим как рисковите капитали се връщат в глобалното банкиране и пазарите се развиват", коментира Гъливер. Той добави още, че банката ще има множество възможности за обратно изкупуване на акциите си през новата фискална година.Гъливер, изглежда, е един от малкото банкери, които са спокойни за бизнеса след избора на нов президент в САЩ. Той очаква HSBC да извлече ползи от вдигането на лихвите в САЩ през декември, без значение от това дали следващият президент ще се казва Доналд Тръмп или Хилъри Клинтън. Банката няма конкретен план, който да е разработен спрямо вота, защото според Гъливер е трудно да се прогнозира какви точно ще бъдат резултатите от политиките и на двамата кандидати.


description: Facebook, Amazon, Netflix и Google щедро награждават инвеститорите, докато променят цели индустрии

title: FANG - инвестирай и руши

maintext:
Компаниите от групата FANG - Facebook, Amazon, Netflix, Alphabet (преди Google), започнаха да се разглеждат като група през последните две години. Причината е, че бизнес моделите им си приличат - те почиват на достигането до максимален брой потребители, реализиране на огромни икономии от мащаба и трансформация на индустрии. Това е и причината акциите на четирите фирми се движат в една и съща посока вече доста време.
Инвестиция на равни суми в 4-те компании носи доходност 8.5% от началото
С една дума - доминацията. Facebook и Alphabet вече доминират пазара на рекламата, като различни източници им отреждат около 70% от рекламните приходи в глобален план. Facebook е безспорната социална мрежа номер 1 с над 1.5 млрд. потребители, Google е търсачката без конкуренция, Amazon е най-големият търговец, а Netflix - най-голямата като потребители глобална кабелна мрежа. При това пределните разходи за приобщаване на нови потребители са ниски на фона на изградените инфраструктури.
През последните години FANG се радва на благоразположението на пазарните анализатори, които все още гледат на тях като на растящи компании. Идеята за раздаване на дивидент от която и да било от тях на този етап изглежда мираж, макар генерираните парични потоци да изглеждат повече от достатъчни за финансиране на бурния растеж. Коефициентите за оценка подсказват именно очакване за продължителен ръст поне през следващите няколко години. Съотношението цена/печалба на акция е далеч над средното за пазара, което води до резки движения на акциите при всяка корекция на прогнозните резултати на компаниите. Към момента коефициентът P/E за Nasdaq Composite e 24.9. A това е много под стойностите за FANG.
Amazon например "стопи" капитализацията си с над 10% след публикуването на отчета си за третото тримесечие. Сходна ситуация се наблюдава и при останалите три компании. За разлика от тях, макар и с дълга негативна серия, SP500 губи около 4.9% за последния месец. Това показва, че лупингите при FANG са далеч по-големи от пазарните и ако нямаме нервите и търпението да ги издържим, по-добре да изберем други компании.
Има ли място за още един
Alibaba - азиатският Google, разширява все повече портфейла и достъпа си до потребители. Въпреки някои скандали около компанията в дългосрочен план тя има огромен потенциал.
Uber - компанията се превръща в лидер на пазара на превози, макар да няма собствени автомобили. Персонализацията на услугата дава огромни перспективи. За момента Uber не се търгува публично.
Airbnb - подобно на Uber доминира пазар, който е изправен пред разрушение - хотелиерският бизнес. Правните проблеми около Airbnb ще намерят решение и тогава ще видим истинския й потенциал. За момента не се търгува публично.
Стратегията FANG е една от най-атрактивните инвестиционни концепции през последните две години. Причината е, че тя предлага доходност, която в пъти надвишава пазарната. Това, разбира се, върви ръка за ръка и с, поради което тя трябва да е само част от цялостния инвестиционен портфейл. Интересното при нея е, че се участва в директното разрушаване и преобразяване на цели сектори от икономиката.на годината, при това след като се вземат предвид разпродажбите от последната седмица. За сравнение - считаният за технологичен индекс Nasdaq Composite е нараснал с 0.8 за периода. Същата инвестиция, направена в края на 2014 г., до момента. Тук е мястото за предупреждение - инвестицията във FANG носи висок риск, тъй като моделите на четирите компании непрекъснато биват подлагани на съмнения.Общото между четирите компании е, че бизнесът им зависи от достигането на огромен брой потребители и разрушаването на съществуващи индустрии. Основните инвестиции, които FANG прави, са насочени към завладяване на пазарен дял и развитие на изкуствен интелект, персонализация на предлаганите услуги и максимално нагаждане към вкусовете на потребителите.Освен бляскавото представяне. При трус акциите им изтриват далеч повече от средното за пазара. Видяхме това през август миналата година, в началото на 2016-а, както и през миналата седмица, когато SP500 записа най-дългата си губеща серия от 80-те години насам.Голямата популярност на FANG води и до добро покритие на четирите компании от страна на анализаторите. Най-благосклонни са нагласите към Facebook, а на Alphabet се гледа като на по-зряла компания, която вече монетизира добре проектите си. Големите въпросителни са при Amazon и Netflix, за които нагласите са разнопосочни. Като цяло обаче заложените очаквания за цена на акция през следващите 12 месеца са силно оптимистични и за четирите дружества.


description: Европейските автомобилни компании ще спечелят от поскъпването на американската валута, авиосекторът ще е от губещата страна

title: Как ще се отрази силният долар на глобалния бизнес

maintext:
Доналд Тръмп иска да намали драстично корпоративните данъци в САЩ, но силният долар може да се окаже непредвидим фактор
© Lucas Jackson
Първата група, която ще претърпи сериозни промени, е тази на технологичния сектор. В момента Apple прави по-голямата част от продажбите си зад граница, където държи и голяма част от кеша си - 200 млрд. долара. Общо целият сектор държи зад океана между 1.2 и 2.5 трлн. долара в зависимост от изчисленията на различните агенции.
Вдигането на долара ще се отрази сериозно на цените на Apple. Тази година Тим Кук обяви, че поевтиняването на китайския юан спрямо долара е заличило 3% от растежа на компанията в региона. Apple вече качи осезаемо цените си във Великобритания, след като паундът достигна най-ниското си ниво за последните няколко десетилетия.
В автомобилния сектор нещата изглеждат добре за европейските компании. Заради силния долар
продажбите на BMW в страната се засилват все повече и повече. Според анализаторите на BNP Paribas обаче, само 27% от колите, продадени в САЩ, са направени там. След президентските избори акциите на BMW са скочили със 7%. Добрите новини за BMW са две - че ще може да намали разходите си за производство в Европа и че продажбите в долари след това ще бъдат обърнати в евро.
В хотелската индустрия нещата изглеждат по-спокойно. Подобно на всички други сектори в момента вериги като IHG изпитват затруднения, породени от
нестабилността на валутите, но веднъж щом те се стабилизират, хотелиерският бизнес изглежда в добра форма въпреки настъпването на Airbnb на глобално ниво.
Силният долар, съчетан с добрите данни за американската икономика, допълнително оскъпява цената на петрола. Много инвеститори обаче имат интерес доларът да се вдига. Компании като BP и Shell получават приходите си в долари, но ги разпределят сред акционерите в британски паунди. Анализатори от Capita Asset
смятат, че през следващата година цената на акциите на BP и Shell може да се вдигне с близо 15%. Обстановката за инвеститорите, които не се намират в Европа, може да бъде стресираща, но цялостно е трудно да се правят прогнози за постоянно нестабилния пазар на петрол.
Цените на златото са спаднали с 50 долара, откакто Доналд Тръмп беше избран за президент на САЩ. Именно от златото идват високите шансове за голям растеж на цената на долара. Ефектът се отразява тежко на Randgold Resources, чиито акции са
загубили 16% от стойността си след победата на Тръмп в САЩ.
След година на сравнителен застой доларът най-накрая започна да се покачва, при това агресивно. Много компании не са готови за тази промяна, пише Financial Times. Новите, по-високи нива на долара, съчетани с избирането на Доналд Тръмп за президент на САЩ и пълната изпълнителна власт, дадена на Републиканската партия, са формула за огромен брой промени за бизнеса в страната. Според предизборните планове на Тръмп корпоративните данъци ще бъдат сериозно намалени, държавата ще насочи значителни средства към инфраструктурни проекти, а инфлацията ще нарасне над очакваното. Инвеститорите вече започват да изкупуват агресивно на акции, като най-силно това се усеща във финансовия сектор и здравеопазването, където се предвиждат сериозни промени по посока дерегулация.Ако анализаторите са прави, доларът ще достигне най-високото си ниво за последните 13 години през идните дни. "Новата администрация на САЩ сигурно вижда това като вот на доверие за бъдещото президентство на Тръмп", коментира Алън Рускин, стратег в Deutsche Bank. "Прекалено силният долар обаче може да се отрази негативно на износа на страната", предупреждава той. Това трябва да интересува много компании, които разчитат особено силно на продажбите си зад океана. Компании като Apple, които правят две трети от продажбите си зад граница, трябва да са особено внимателни с бъдещите си стратегии.В авиосектора вече се усеща напрежение и това е един от секторите с най-големи опасения относно силния американски долар. Дубайската компания Emirates обяви през изминалата седмица, че печалбата на компанията за първата половина на фискалната година е отбелязала огромен спад заради "двойния удар от силния долар и лошата среда в сектора". Силният долар и промените в американския бизнес ще се усещат прогресивно по-силно на изток от САЩ.С проблеми може да се срещне и Procter & Gamble - най-голямата група в света за потребителски стоки, която прави повече от половината си продажби извън САЩ. Ситуацията за P&G и другите компании за потребителски стоки е още по-сложна, защото много от продуктите, които се продават в една държава, не се правят в нея, което значи, че смяната на валути се случва много по-често, отколкото при другите сектори.Промени ще настъпят и в производителите на дрехи. Най-големите компании за спортна екипировка като Puma, Adidas и Nike в момента изпитват сериозни затруднения заради силния долар. Причината е в сериозните продажби на компаниите в Азия. Договорите с доставчиците там са деноминирани в долари, а местните валути поевтиняват. "За големите играчи в сектора силният долар ще доведе до сериозни главоболия", коментира Рожерио Фуджимори, анализатор в RBC Capital. Освен че се отразява на приходите, доларът вдига и производствените разходи на компаниите. Puma беше първата компания, която заяви, че ще има сериозни проблеми, като през февруари обяви, че годишната печалба на фирмата е спаднала с 42%. Според последния отчет на компанията обаче през третото тримесечие тя е отбелязала растеж на приходите с 8.3%, като предстои да видим какви ще са разместванията в печалбата за годината.


description: Основният индекс Nikkei 225 прескочи 18 хил пункта за първи път от края на миналата година. Повод за това остава евтината йена, която е най-ниското...

title: Японските акции покориха пореден връх

maintext:
Основният индекс Nikkei 225 прескочи 18 хил пункта за първи път от края на миналата година. Повод за това остава евтината йена, която е най-ниското си равнище от месец април насам. Това се очаква да повлия положително на всички компании, които генерират приходите си в долари. Корейският Kospi губи 0.35% малко преди затваряне. Нарастващата доходност по американските ДЦК и очакванията за по високи лихви в страната водят до отлив на капитал и разпродаване на акции. На зелено остава Shanghai Composite, който се покачва с половин процент.
Информацията е актуална към 08:10ч.


description: След две години застой рентабилността на малките и средните предприятия отново се увеличава

title: Печалбите поемат нагоре

maintext:
За втора поредна година в челната стотица на най-печелившите няма нито едно дружество с оборот над 50 млн. лв.
[Shutterstock]
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
37.54%
е била средната рентабилност на 100-те най-печеливши компании от "Гепард".
Инфографика Средната рентабилност на 100-те най-печеливши компании в "Гепард" през годините
Увеличаване Средната рентабилност на 100-те най-печеливши компании в "Гепард" през годините
Преглед на оригинала Автор: Капитал Смаляванеа>
Най-рентабилната компания - "Енигма софтуер груп България", разработва и поддържа антивирусното приложение SpyHunter.
Ръстът на приходите несъмнено е хубаво нещо, но собствениците на компании се радват също толкова и на увеличаващите се печалби от дейността си. В този смисъл 2015 г. носи добри новини не само с това, че бизнесът на най-динамично развиващите се малки и средни дружества в страната отчита стабилен ръст, а и с това, че след две години относителен застой печалбите от дейността им отново започват да се повишават по-осезаемо. Доказва го и класацията на 100-те най-печеливши малки и средни компании в "Гепард", която също говори за това, че въпреки продължаващите предизвикателства на бизнес средата малките и средните предприятия, които са гръбнакът на икономиката, постепенно започват да откриват точните съставки за завръщането на пътя на растежа.През 2015 г. средната им рентабилност е била 37.54%, или с други думи – за всеки лев приходи са реализирали печалба от 37.54 стотинки. За сравнение - резултатите за 2014 г. показаха норма на печалба от 33.52% , която беше съвсем малко по-висока от отчетените 33.1% за 2013 г. и осезаемо по-ниска от постигнатите в предходните две години стойности от порядъка на 40 и повече на сто (виж графиката). По-успешното капитализиране на дейността през миналата година не е запазена марка на по-малките – най-печелившите 50 дружества измежду корпоративните гиганти в публикуваната през юли класация "Капитал 100" също повишават рентабилността си през изминалите 12 месеца и за 2015 г. постигат норма на печалба от 20.8 стотинки на всеки лев приходи в сравнение с по 19% за предходните две години. Резултатът на по-малките обаче за пореден път е доста по-впечатляващ.В абсолютни стойности печалбата на 100-те компании от "Гепард", които попадат в подреждането на най-рентабилните, се е увеличила с внушителните 136.13% до 421.3 млн. лв. За сравнение - дружествата от миналогодишната челна стотица по рентабилност имаха обща печалба 328.7 млн. лв. В челната десетка представянето също е по-силно от постигнатото през 2014 г. Най-рентабилните 10 динамични малки и средни предприятия през 2015 г. имат средно по 63.5 стотинки печалба на всеки лев приходи, който са реализирали. Година по-рано този показател беше 60.10%.За по-успешната година свидетелства и увеличеният праг за попадане сред 100-те най-рентабилни в "Гепард". През 2015 г. той вече е 26.61% в сравнение с 23.44% за 2014 г. и 23.83% през 2013 г.Средната рентабилност на всички над 1500 компании в класацията "Гепард" също е по-висока – 7.09% за последната приключила финансова година спрямо 6.97% за 2014 г.Най-печелившите 100 измежду най-динамичните малки и средни предприятия в страната се представят по-силно в сравнение с 2014 г. и по отношение на общите си обороти – за 2015 г. постижението им е 1.09 млрд. лв. съвкупни приходи при 980.7 млн. лв. общи постъпления на най-рентабилните 100 компании за миналата година.Тазгодишните шампиони по печалба сред "гепардите" се радват и на впечатляващия ръст на бизнеса си средно с 65.44%. Дори и този силен резултат обаче остава под забележителното постижение от 71.78% средно увеличение на приходите в общата извадка от над 1500 дружества в голямата класация. Което е поредното доказателство за очертаната от общото подреждане тенденция за видимо възстановяване след стабилизирането през 2014 г. Променената среда и адаптирането към новите условия продължават да са предизвикателство, с което бизнесът трябва да се справи, но подобряващата се заетост и растящото вътрешно потребление дават основания за растящ оптимизъм сред предприемачите.И през 2015 г. по-малките компании продължават да доминират подреждането по рентабилност, като доказват за пореден път, че по-скромните размери могат да са преимущество в динамична среда заради по-голямата гъвкавост и адаптивност, които позволяват, към променящите се условия. За втора поредна година в челната стотица на най-печелившите няма нито едно дружество с оборот над 50 млн. лв., а онези от тях, чиито приходи за последните 12 месеца са над 10 млн. лв., продължават да съставят около една трета от класацията – през 2015 г. броят им е 34 спрямо 32 за 2014 г. За сравнение - две години по-рано над две трети от 100-те най-рентабилни компании измерваха постъпленията си в осемцифрени стойности.Най-голяма според размера на приходите измежду стоте най-рентабилни е "Хидроенергийна компания", с близо 48 млн. лв. оборот за изминалата година и норма на печалба от 44.36%. Благоевградското дружество има трима собственици – Иван Чапов, синът му Кирил Чапов и Владимир Табутов, и през последните години е изградило огромни соларни паркове в Германия, Чили, Япония и др. В началото на октомври фирмата влезе и в СПА бизнеса, като придоби четиризвездния комплекс "Катарино" до Банско срещу 3.5 млн. евро . В коментар за "Капитал" след сделката Табутов обясни, че изграждането на централи за възобновяема енергия ще остане основен бизнес за компанията.В групата на "големите" е и търговецът на едро с лекарства "Булфарма", създаден от д-р Михаил Тиков, който е собственик на веригата болници "София мед" и на "Здраве". В началото на 2015 г. "Булфарма" беше отличена като най-големия частен инвеститор в здравеопазването в деветите годишни награди на Българската агенция за инвестиции (БАИ) и получи плакет за "Инвестиция в завладяване на пазарен дял" за вложенията си в размер на 58 млн. лв. Приходите й за 2015 г. са близо 39 млн. лв., а нормата на печалба е 43.20%.Почти 38 млн. лв. пък са постъпленията на специализираната в производството на термопринтери "АПС трейдинг". В организираните от сайта exporter.bg под патронажа на Министерството на икономиката годишни награди "Експортьор на годината" през декември 2015 г. дружеството беше отличено за завоюване на нови пазари Расте броят на онези измежду най-печелившите компании, чийто бизнес е пораснал с трицифрени темпове през 2015 г. За изминалата година те са 23 в сравнение с 15 от топ 100 за 2014 г. По-този показател начело е регистрираният в пловдивското село Царацово производител на наблюдателни, охранителни, пътни и куполни огледала "Сател бг". За 2015 г. приходите му са се увеличили с 338.39% до 5.7 млн. лв., а нормата на печалба е 31.36%.След миналогодишната софийска доминация през 2015 г. челната тройка в подреждането за рентабилност е доста по-разнообразна. Лидер в класирането е регистрираната в Пловдив софтуерна компания "Енигма софтуер груп България", която се занимава с разработването и поддръжката на антивирусното приложение SpyHunter. Дъщерното дружество на американската Enigma Software Group откри развойния си център в страната през 2013 г., когато завърши финансовата година с приходи от малко над 7 млн. лв. През 2014 г. оборотът вече надхвърляше 20 млн. лв., а през 2015 г. бизнесът продължава да расте, като постъпленията са 32.3 млн. лв., а реализираната печалба – почти 23 млн. лв., което прави рентабилността на дружеството 71.06%. За сравнение - миналогодишният лидер в подреждането – софийският производител на енергия "БАД Гранитоид", имаше норма на печалба 68.55% На втората позиция, със съвсем малка разлика от водача, остава софийската "Арена ком". Компанията е собственост на главния редактор на специализирания сайт gsmarena.com Орлин Милинов и съпругата му Пламена Милинова, като според регистъра КАПИ се занимава с дейност на рекламни агенции. За миналата година дружеството отчита приходи от 5.6 млн. лв. и печалба от почти 4 млн. лв., което му дава рентабилност от 70.63%Третото място е за регистрирания в старозагорското село Скобелево производител на етерични масла "Дамасцена". Компанията обработва 110 дка маслодайна роза, като освен това управлява и етнографски комплекс, посветен на традициите в производството на розово масло, който включва още магазин и заведение за хранене с капацитет 196 места, става ясно от публикувания в Търговския регистър доклад за дейността през 2015 г. През изминалата година бизнесът е разширен с още едно заведение, което е със 120 места. За последните 12 месеца етнографският комплекс е посетен от близо 40 хил. туристи, се посочва още в документа. Общите приходи на дружеството за 2015 г. са 18.8 млн. лв., а финансовият резултат – 12.9 млн. лв., което дава норма на печалба от 68.3 на сто.Въпреки отстъпените позиции на върха компаниите от София продължават да доминират подреждането по рентабилност. В топ 100 на най-печелившите попадат общо 40 дружества, регистрирани в столицата, в сравнение с 43 година по-рано. За разлика от миналата година обаче, когато географското разпределение на останалите дружества в столицата беше с лек превес на представителите на Северна България, през 2015 г. компаниите от южната част на страната отново са по-многочислени – съответно 21 на 39.В регионалното разпределение извън столицата най-многобройни остават фирмите от Пловдив и региона – общо 11. Следва варненският бизнес, който има осем представители в топ 100 на най-рентабилните. Компаниите от Благоевград са шест, тези от Бургас – пет, а тези от Пазарджик – четири. По три представителя в стотицата имат Плевен, Сливен, Стара Загора и Хасково.Най-печелившият сектор сред малкия и средния бизнес се оказва строителството – представителите му формират една пета (19 дружества) от топ 100 по рентабилност. Компаниите от бранша записват поредна силна година, след като в класацията за 2014 г. бяха общо 12, а за 2013 г. – 14. Възходът не е само сред по-малките – водещите 14 строителни фирми от секторното подреждане в "Капитал 100" също отбелязаха значителен ръст на оборотите и печалбите си през изминалите 12 месеца. Подемът обаче се дължи до голяма степен на приключването на първия програмен период за финансирани с европейски средства големи инфраструктурни проекти. Което дава основания да се смята, че 2016 г. със сигурност няма да повтори силните резултати от последните години.Силно присъствие в челната стотица на най-печелившите имат и компаниите с дейност в областта на търговията на едро (общо 11), информационните технологии (10) и представителите на сектор "Машини, оборудване, части" (8). По пет са представителите на металообработването и хотелиерския бизнес.


title: Фотогалерия: Капитал 3.0. Как го направихме

maintext:
12/26
Съдържанието в новия "Капитал" е организирано в три основни секции - К1 е за средата - политическа и икономическа, локална и глобална, К2 е за фирмата, а К3 е лично за вас - за изборите, които правите в личния си живот от инвестициите в образование до това как да прекарате свободното си време.
Автор: Цветелина Белутова


description: Банката за развитие се включва в програмата за евтино кредитиране на бизнеса COSME; Петър Курумбашев става евродепутат; Хакери пращат фалшиво съобщение с вирус от името на НАП

title: Вечерни новини: 14 ноември

maintext:
Фотограф: ЮЛИЯ ЛАЗАРОВА
, съобщи Геофизичният институт на САЩ, часове след като по-силен трус отне живота на двама души. Трусът бе на дълбочина 10 км на около 120 км североизточно от град Крайстчърч, предава "Ройтерс". В неделя земетресение с магнитуд 7.8 по скалата на Рихтер предизвика свлачища и цунами, нанесе щети на сгради и инфраструктура и уби двама души. То удари Южния остров малко след полунощ в район, където за щастие има предимно малки населени места. Близо до епицентъра се образуваха змиевидни пукнатини по пътищата и свлачища. Силни вторични трусове създадоха допълнителен шок за изтощените местни жители, много от които прекараха безсънна нощ навън, търсейки прикритие на по-високи места, за да избегнат вълни цунами.за издаване на гаранционни инструменти по програма COSME. Целта е да се улесни достъпът до дългосрочно и нисколихвено финансиране на малките и средните предприятия, като се облекчат и изискванията за обезпечение. Схемата ще направи така, че ББР да покрива до 60% от риска по кредитите на търговските банки, с които ще си партнира в COSME. Кои са те ще стане ясно в края на тази година. Максималният размер на отпусканите кредити ще е до 150 000 евро, а лихвеният процент ще е ограничен до 6%. Срокът за погасяване ще е от 1 до 10 години.като депутат на мястото на Илияна Йотова, след като представителката на БСП бе избрана за вицепрезидент на Румен Радев. Тя беше избрана за евродепутат през 2014 г. от листата на БСП. Тогава Курумбашев беше на крачка също да спечели мандат, но се оказа най-големият губещ от казуса "15/15". 15-ият тогава в листата на БСП Момчил Неков спечели рекорден брой преференции заради съвпадението между номера на партията в бюлетината и неговия пореден номер. По този начин Неков успя да измести дори водача в листата Сергей Станишев от първото място. БСП спечели 4 мандата, а Курумбашев беше пети в листата и не успя да се пребори за място в Европейския парламент.за пореден път. То гласи, че е променен срокът за подаване на годишни финансови отчети. От НАП заявиха, че не са изпращали имейл с подобно съдържание. От агенцията посъветваха своите клиенти да не отварят прикачените файлове, а ако са го направили, да стартират веднага антивирусната си програма. Това е третият подобен случай само за около месец. В началото и в края на октомври подобен вирус беше препратен до стотици имейли.. Това съобщи говорителят на Европейската комисия Маргаритис Схинас по време на брифинг в Брюксел. Новият комисар трябва да бъде издигнат от правителството след консултации с председателя на Европейската комисия Жан-Клод Юнкер. На въпрос на журналисти дали не би било по-добре за номинацията да се изчака встъпването в длъжност на ново правителство Схинас коментира, че Брюксел има пълно доверие в конституционната и политическата система в България. Кристалина Георгиева напуска Европейската комисия на 31 декември, за да заеме пост в Световната банка., с изключение на тези, които имат противопоказания. Според специалистите трябва да се обмисли разширяване на имунизационния календар с ваксини срещу менингит тип Б и варицела. Според тях може да се мисли и за въвеждане на други национални програми за профилактика на ваксинопредотвратими заболявания - ротавирусни инфекции, сезонен грип – за рисковите групи, хепатит., заяви говорителят на Кремъл Дмитрий Песков, цитиран от ТАСС. "По известни причини, които предизвикват дълбоко съжаление, тези проекти бяха спрени. Надяваме се, че ще има нови. Русия винаги е била и действа като привърженик на идеята за разширяване на обема на сътрудничеството с България", е цитиран да казва още говорителят на Владимир Путин., съобщи Българската агенция по безопасност на храните. Яйцата са изтеглени от търговската мрежа и са върнати на две полски ферми. Съмнителните яйца са с печат 3PL30221304 и печат 3PL30221321 и потребителите не трябва да ги консумират, а могат да ги върнат в магазина, от който са ги закупили.


description: Италианската група преструктурира глобалното си присъствие, но не напуска пазарите в Централна и Източна Европа

title: Generali очаква добри резултати от застрахователните проверки в България

maintext:
Главният финансов директор на Generali за Централна и Източна Европа Грегор Пилграм (вляво) и главният изпълнителен директор на италианската група за региона Лучано Чирина
© Мария Иванова
Италианската застрахователна група Generali ще преустанови дейността си на 13-15 пазара, в които бизнесът не носи достатъчно добри резултати и няма изгледи за подобряването им. България не е сред тях, въпреки че през миналата година групата обяви, че ще продаде животозастрахователния си портфейл в страната. На проведено през миналата седмица корпоративно събитие за инвеститори в Лондон главният изпълнителен директор на Generali за Централна и Източна Европа (ЦИЕ) Лучано Чирина коментира пред журналисти, че групата не възнамерява да се изтегля от нито една от държавите в региона.Мениджърът подчерта, че пазарите в ЦИЕ носят около 5% от брутните записани премии в групата, но генерират двойно по-голям дял – около 10%, от оперативния резултат. За 2015 г. премийните приходи от 10-те държави в региона, на които групата присъства, са на обща стойност 3.6 млрд. евро. Малко над 50% от тях са от пазара в Чехия, където Generali оперира с две дружества – бившия държавен монополист Ceska Pojistovna и собствения си бранд Generali Pojistovna. Българският пазар носи около 2.3% от премийните приходи в ЦИЕ, или 82 млн. евро за 2015 г."Важно е да се отбележи, че в България на практика сме в ситуация след сливане", припомни Чирина. През ноември 2014 г. групата придоби миноритарния дял от 33% от ЗАД "Виктория" от свързаната с банкера Цветан Василев "Мел финанс", като с това стана едноличен собственик на дружеството – останалите 67% се държаха от дъщерната на Generali италианска компания Fata Assicurazioni. През 2015 г. двете дружества в България постепенно бяха слети.В същото време стана ясно, че групата майка ще продаде животозастрахователния си портфейл в страната и ще се съсредоточи върху общото застраховане. Сделката с ЖЗК "Съгласие" беше финализирана през март 2016 г. и включваше портфейл на стойност около 10 млн. лв., а здравните полици бяха прехвърлени към общозастрахователната "Дженерали България"."Общозастрахователният пазар – особено този, който е движен от корпоративните клиенти, е интересен от историческа гледна точка. В животозастраховането обаче, ако нямате банка в групата, трудно достигате някакъв минимален необходим обем. Може би това ще се промени в бъдеще, но на този етап това е пазар, който все още не е достатъчно голям. Ето защо за момента в България се фокусираме върху общото и най-вече върху неавтомобилното застраховане", обяви Чирина.На въпрос за очакванията на групата за резултатите от провежданата от Комисията за финансов надзор проверка на качеството на активите в застрахователния сектор мениджърът коментира: "Ние сме доволни, но не знам какво ще се случи с останалите".В глобален мащаб в следващите години Generali ще се фокусира върху пазарите, на които вече има относително силно присъствие, печеливш бизнес и положителни перспективи за развитие. Паралелно с това групата вече е започнала процедури по изтеглянето си от 13-15 държави, които се смятат за неатрактивни за дейността й – те носят около 5% от премийните й приходи и около 1% от оперативния й резултат. Очаква се продажбата на бизнесите там да донесе поне 1 млрд. евро допълнителни приходи.В рамките на форума главният изпълнителен директор на Generali Филип Доне потвърди финансовите цели на групата за периода 2015-2018 г., сред които разпределянето на над 5 млрд. евро дивиденти за акционерите и постигане на средна възвращаемост на капитала от над 13%.


description: Спорът между агенцията (APIA) и българската банка е за 22 млн. евро плащане по издадена от нея гаранция за неин клиент, който се предполага, че е...

title: Румънската Агенция за плащания в земеделието е запорирала сметки на ПИБ

maintext:
аст от заплетен сюжет , започнал преди четири години, в който освен банката са замесени обвинени за корупция висши държавни румънски служители, фирми бушони, антикорупционните органи в Букурещ, Европейската служба за борба с измамите и българските съд и прокуратура. Тезата на ПИБ е, че самата тя е пострадала от престъпление, което според условията за отпускане на банковата гаранция ги освобождава от поетото задължение.
Спорът между агенцията (APIA) и българската банка е за 22 млн. евро плащане по издадена от нея гаранция за неин клиент, който се предполага, че е източил средства от схема за храни за бедни. Институцията си е извадила изпълнителен лист, след като на последна инстанция в България Върховният касационен съд се произнесе в нейна полза по дело, с което призна решение на румънския съд. Делото е ч


description: Веригата от типа "Направи си сам", която е представена и в България, ще съкрати 238 работни места, които представляват 9.5% от всички наети. Това...

title: Mr Bricolage ще затвори и продаде част от магазините си във Франция

maintext:
Веригата от типа "Направи си сам", която е представена и в България, ще съкрати 238 работни места, които представляват 9.5% от всички наети. Това предвижда нов план за развитието на компанията, съобщава Reuters.
Според него ще бъдат затворени 17 губещи обекта в страната, а повечето от всичките 87 магазина, собственост на веригата във Франция, ще бъдат отдадени на франчайз. Това се очаква да донесе на компанията провизии за около 65 млн. евро. На френския пазар веригата се конкурира с
Bricorama, Brico Depot и Leroy Merlin. За 2015 г. компанията отчете 31.5% свиване на печалбата, а на приходите с 2.7%. Директно притежаваните магазини отчетоха оперативна загуба от 12 млн. евро за изтеклата година. Планът предвижда през идните две години компанията да се раздели с 30 собствени магазина. Едновременно с това ще инвестира 13 млн. евро в 30 магазина, които също се предвижда впоследствие да продаде.


description: Част от отговора на журналиста Иван Бедров на нападките срещу него в "Шоуто на Слави"

title: Писмо до нечетящите

maintext: Публикуваме част от отговора на журналиста Иван Бедров в "Клуб Z" на нападките срещу него в "Шоуто на Слави" във вторник вечерта."Открих се по bTV, на екрана на "Шоуто на Слави". Моя снимка, подбрани цитати от мои текстове. Бил съм обявил референдума преди година за успешен, а последния - за неуспешен. Водещият ме пита от екрана: "Не изпитваш ли срам, като лъжеш?"Да, изпитвам срам, като гледам как най-голямата телевизия заприличва на фашистката АЛФА. Как от екрана й се сочат враговете на народа, които имат неблагоразумието да не се прехласват по агресивния популизъм. И как се манипулира публиката, като й се поднасят парченца от текстове, които екипът на Шоуто не е прочел докрай. Или не е поискал.Твърдял съм, че 2.5 милиона са "пренебрежимо малко". Лъжа. Водещият не е прочел текста, а сценаристите му са скрили от него следното: "Референдумът е огромен успех за инициаторите му. Той бе подкрепен от огромен брой българи. Тяхното мнение е задължително да бъде взето предвид." По-лесно е да излъжеш, за да ти се получи дадзибаото.Водещият удобно е забравил, че за референдума преди година абсолютно всички мълчаха - и високоекспертният му екип. Тогава цялата кампания бе изнесена от двайсетина души – без достъп до медии, без пари, без партийна подкрепа. Сегашният референдум получи едногодишна подкрепа – по един час национален ефир всеки ден. Със статуквото да борим статуквото ли? Не, благодаря. Лично мнение.Имаше позвънявания за мое участие в клип, който подкрепя инициативата за референдума. NE GO PRIEHME. През лятото написах: "Тази гледна точка е любима на екипа на Шоуто: няма закони, няма конституция, няма институции – каквото каже народът. Трудно се спори с такава позиция, защото в основата си тя е очевидна и вярна. Но демокрацията още е и разделение на властите, и представителство, и върховенство на закона."Това са нещата, които дразнят Нечетящите (докрай). Не са цитатчетата, които грижливо изписаха на екрана. Благодаря за отделените ми 4 минути национален ефир. Това са много пари – знам колко са важни за вас"


description: Според милиардера въвеждането на гарантиран минимум е необходимо заради автоматизацията на работните процеси

title: Илон Мъск призовава за базов доход

maintext: Технологичният предприемач Илон Мъск смята, че бързото развитие на изкуствения интелект и автоматизацията на работните процеси в бъдеще ще доведат до необходимостта от въвеждане на безусловен базов доход."Хората ще имат време да правят други неща, по-сложни неща, по-интересни неща", коментира милиардерът пред CNBC. "Със сигурност ще имат повече свободно време. И тогава ще трябва да измис.им как да се интегрираме със света и с бъдеще с обширен изкуствен интелект", обяснява той.Какво ще се случи обаче, ако роботите откраднат работата на хората? Още от появата на изкуствения интелект този въпрос вълнува както пролетариата, така и буржоазията, пише технологичното издание Gizmodo. Навлизането на роботите вече елиминира някои работни места във фабричното производство, но сега под заплаха е дори и т.нар. творческа работа – някои медийни компании например вече използват изкуствен интелект за създаването на новинарско съдържание, отбелязва изданието."В крайна сметка мисля, че ще трябва да има някаква подобрена симбиоза с дигиталния свръхинтелект", посочва главният изпълнителен директор на Solar City, Tesla и Space-X. "Има доста голяма вероятност да стигнем до универсален базов доход или нещо подобно", твърди той.През лятото на 2016 г. Швейцария обмисляше въвеждането на безусловен базов доход в размер на 2500 швейцарски франка месечно. В крайна сметка гласоподавателите отхвърлиха този план, но поставянето на идеята в публичното пространство в страната породи по-широка, глобална дискусия по темата, припомня CNBC.Също това лято американският президент Барак Обама коментира идеята за безусловен базов доход в интервю с ръководителя на изследователското звено Media Lab към Масачузетския технологичен институт (MIT) Джои Ито и с главния редактор на електронното издание Wired Скот Дадич. "Дали универсалният доход е правилният модел и дали той ще бъде възприет на широка база от хората – това е дебат, който ще водим в следващите 10 или 20 години", смята отиващият си президент на САЩ, припомня още CNBC.


description: Директорът на ЕБВР за България за заемите, грантовете и потенциала на икономиката

title: Лариса Манастирли: 2016 г. ще е рекордна за нас в България

maintext:
Бизнесът на ЕБВР в последните години спада в България заради еврофондовете и наличното частно финансиране. 2016 г. обаче ще е различна
© ГЕОРГИ КОЖУХАРОВ
Лариса Манастирли е директор на ЕБВР за България от началото на декември 2015 г., когато замени на поста Даниел Берг. Манастирли работи в ЕБВР от 2001 г. с прекъсване между 2007 и 2012 г., когато е била в Черноморската банка за развитие. Тя има опит в проекти за общинска и екологична инфраструктура, земеделието и енергетиката, натрупан в Молдова и Киргизстан
- Инвестициите ни през 2014 и 2015 г. наистина показват спад спрямо предишни години, което отразява търсенето на пазара и за нашия финансов ресурс. През 2016 г. обаче, поощрени от действията на България да подсили стабилността на финансовия си сектор и либерализацията на енергийния пазар, очакваме изключително силна година.Двете най-големи транзакции, които подписахме тази година, бяха 300 млн. евро заем за Фонда за гарантиране на депозитите и 80 млн. евро инвестиции в евробондовете на БЕХ като част от плана за реформа и финансово съживяване на електрическия сектор. Като цяло тази година очакваме да инвестираме 500 млн. евро в над 10 проекта.- Тази година България излиза начело на списъка сред страните от ЕС, в които ЕБВР инвестира. Но това е, защото 2016 е много силна. В следващите години ще се стараем да инвестираме около 200 млн. евро годишно в отговор на местното търсене и макроикономическото развитие. Всичките ни проекти имат за цел да подсилят местната икономика, да подкрепят преките чуждестранни инвестиции и да създават работни места.- Не бих ползвала думата пристрастена. Но виждам загрижеността ви откъм устойчивостта и пазарната дисциплина. В ЕБВР ние базираме всичко върху устойчивото банкиране. Всичките ни проекти трябва да имат търговски, технически, пазарен и финансов смисъл и да генерират печалба, която да ни позволи да реинвестираме.Вярваме в конкуренцията и прилагаме пазарни тестове. Но определено има място за подпомагане в някои сектори, където пазарът все още не е на нивото на развитие, на което да предложи задоволителни решения. Ние следваме търговски подход, но той невинаги и навсякъде е приложим, например при активи, които не генерират приходи, или при социално ориентирани проекти.[[img:2861171]]Грантовете помагат да се създадат нови пазари, дават стимули за нови технологии, но трябва да са само част от финансовия пакет, с който да се привлекат инвеститори. Нашият опит сочи, че те са успешни само в начални фази. Те трябва да оставят добре функционираща пазарна икономика и стабилни финансово компании.- Пловдив наистина е много успешен в привличането на инвеститори. Ние не сме изключение. Нашият фокус там беше общинската инфраструктура. Дадохме заеми на Пловдив за улиците и за ВиК сектора. Финансирахме и ПИМК - транспортната компания, която сега се опитва да влезе в жп сектора и интермодалния транспорт.Помогнахме на КЦМ, водещ производител на олово и цинк, да модернизира производствената си линия. И, накрая, финансирахме "Биомашин", които произвеждат специализирано оборудване за хранителната, фармацевтичната и химическата индустрия.Докато работехме с тези компании и общината през последните години, видяхме как това се развива като важен индустриален център. Това е чудесен пример за следване.- Първо и най-важно, добър инвестиционен климат: стабилна и прозрачна правна и регулаторна рамка, включително местни данъци и такси, лесно отваряне на бизнес и лесни процедури за отчитане, засилен капацитет на местната власт да работи и да обслужва инвеститорите, защита и т.н.На второ място, инфраструктурата. Важни са общинската инфраструктура, пътища, достъп, бизнес сгради. И на трето място, наличие на квалифицирана работна ръка, която среща специфични бизнес нужди.


description: Производствените компании продължават да страдат от недостатъчно търсене в страната и чужбина

title: Бизнес климатът се подобрява въпреки несигурната среда

maintext:
Предстоящите празници правят търговците оптимисти
© АНЕЛИЯ НИКОЛОВА
.6 пункта в сравнение с октомври заради увеличения оптимизъм на мениджърите в промишлеността и търговията на дребно.
Несигурната среда обаче остава основният проблем за компаниите, като това се отнася в най-голяма степен за строителния сектор. Засилват се и очакванията за свиване на търсенето и намаление на поръчките. В резултат ръководителите на компании не планират да увеличават цените.
Анкетите на НСИ се правят сред около 4200 компании в страната.
Факторът, затрудняващ в най-голяма степен развитието на бизнеса, остава несигурната икономическа среда, като през последния месец се наблюдава засилване на негативното му влияние. На второ място като проблем предприемачите посочват недостатъчното търсене на продукция както в страната, така и в чужбина.
Сериозен оптимизъм при търговците
Несигурната икономическа среда, конкуренцията в бранша и недостатъчното търсене продължават да са най-сериозните пречки в сектора.
Бизнес климатът в услугите остава приблизително на нивото си от октомври. Оценките и очакванията на мениджърите за бизнес състоянието на предприятията са умерени. Същевременно прогнозите им за търсенето на услуги през следващите три месеца се подобряват.
Най-лоши са очакванията в строителния сектор, но това е обяснимо заради зимния сезон, когато приключва активният сезон. Освен това тук има и най-големи притеснения от несигурната среда и оставката на правителството, което може да забави и блокира обществени поръчки в строителството. Затова и през ноември съставният бизнес климат в сектора се понижава с 4.0 пункта заради по-неблагоприятните оценки и очаквания на строителните предприемачи за бизнес състоянието на предприятията с приближаването на зимата. Получените нови поръчки през последния месец намаляват, а очакванията за строителната активност през следващите три месеца са песимистични.
Бизнес климатът се е подобрил въпреки оставката на кабинета на Бойко Борисов и последвалата политическа нестабилност. Това показва проучването на НСИ сред мениджъри и собственици на компании през ноември. През месеца общият показател се подобрява с 0В промишлеността показателят за бизнес климата нараства с 1.9 пункта спрямо предходния месец. Причината е в подобрените оценки и очаквания на промишлените предприемачи за бизнес състоянието на предприятията. Настоящата производствена активност се оценява като намалена, но очакванията за дейността през следващите три месеца са по-благоприятни.Настроенията се подобряват най-много в търговията на дребно. Това донякъде се обяснява с приближаващите коледни празници, когато домакинствата традиционно харчат повече средства. Затова и за настроенията в търговията на дребно нараства с 3.2 пункта в сравнение с октомври. Търговците са на мнение, че състоянието на дружествата им се подобрява, и очакват това да продължи през следващите три месеца. Едновременно с това нарастват опасенията за обема на продажбите сега и през следващите три месеца.Несигурната икономическа среда и конкуренцията в бранша продължават да създават най-много затруднения. През последния месец анкетата регистрира и засилване на неблагоприятното въздействие на фактора "недостатъчно търсене".


description: Компанията повишава маржа си въпреки поскъпването на оловото

title: Печалбата на "Монбат" нараства с над 60% през тримесечието

maintext: Третото тримесечие приключва положително за "Монбат". Печалбата на производителя на акумулатори и батерии се покачва с над 60% спрямо същия период на миналата година и се доближава до 7 млн. лв. С натрупване за деветте месеца на годината печалбата расте с над милион до 19.1 млн. лв.Акциите на "Монбат" поскъпнаха минимално след публикуването на отчета на БФБ. Основни акционери чрез "Приста ойл" са братята Атанас и Пламен Бобокови. В последната година акциите са поскъпнали с близо една четвърт. Подем за емисията беше стартирането и на търговията с борсово търгувания фонд върху SOFIX на "Експат капитал".Третото тримесечие за компанията носи 8.31% ръст на приходите, а тези от основна дейност се повишават с близо 5%. От отчета става ясно, че "Монбат" е повишил постъпленията от други източници освен продажбите на собствената си продукция. Този ръст оказва положително въздействие на общите приходи, като спомага и за постигането на по-високата печалба. От дружеството не дадоха повече подробности пред "Капитал".Допълнителен стимул за приходите ще е дружеството "Монбат ню пауър", в което "Монбат" притежава 51% от акциите. Компанията беше учредена в края на ноември, като ще развива алтернативни технологии за производството на батерии.Износът на компанията слабо променя посоката си. Най-популярната дестинация за продуктите на "Монбат" остава Франция, но делът ѝ в общия износ от началото на годината (82.53 млн лв.) спада от 16.87% през 2015 г. до 15.53. Около 1.3 млн. лв. по-малко са продажбите в Испания, а за Германия износът нараства минимално. Всички дружества в групата на "Монбат" работят за износ, като той образува близо половината от продажбите.Ръстът на печалбата води и до по-висок марж. Последният надхвърля 10% спрямо 6.7% през третото тримесечие на 2015 г. Компанията успява да постигне това при растяща цена на оловото, основната суровина в производството на акумулатори и батерии. По данни от междинния доклад цената, която компанията плаща за метала, е започнала да нараства още през януари, като в края на тримесечието е достигнала най-високата си стойност за годината от около 1940 долара за тон.По данни на "Монбат" 70% от разходите за единица продукция са за олово. Това поражда риск за последващите финансови резултати, които могат да станат жертва на по-високите разходи. Това се случи с "Неохим", чиито разходи нараснаха заради поскъпването на природния газ, което доведе и до загуба през третото тримесечие.Нарастването на печалбата на "Монбат" дава повод на инвеститорите да очакват повишаване на дивидента и през следващата година. През лятото акционерите гласуваха разпределението над над 10 млн. лв., или 0.28 лв. на акция за 2015 г., близо двойно сумата от 2014 г.


description: До 15 млн. лв. ще бъдат отделени за целта от държавата

title: България ще участва в 45 туристически изложения през 2017 г.

maintext:
България ще вземе участие в 45 туристически изложения през следващата година. На заседание на правителството предходната седмица беше прието постановление, с което се увеличава с 4.2 млн. лв. размерът на разходите (от 11.75 млн. лв.), които министерството на туризма може да поеме. Така ще се даде възможност за организиране на българските участия, уточниха от ведомството, включително и резервиране на изложбени площи, изграждане на щандове и други дейности, които се очаква да бъдат извършвани от служебен кабинет, след като настоящият подаде оставка. По план България ще се представи с национални щандове на най-големите изложения в Берлин, Москва, Киев и Лондон, както и с около 40 информационни щанда на други борси. В календара за 2017 г. влизат и няколко борси, на които страната ще участва за пръв път. Същевременно обаче най-вероятно ще отпаднат и някои изложения заради слаб интерес от бизнеса.
CITM,
И през 2017 г. България ще участва както в най-големите туристически изложения в държави, откъдето идват туристи в страната, така и в най-големите форуми за специализиран вид туризъм като приключенски, голф, конгресен, алтернативен туризъм и др.Традиционно и през следващата година страната ще се представи с национални щандове на най-големите изложения според годишната програма за реклама на туризма. Такива ще има на двете най-големи борси преди началото на летния и зимния туристически сезон - ITB в Берлин и WTM в Лондон. Национално участие се планира и на двете най-големи изложения в Русия - MITT и Intourmarket, които се провеждат през март в Москва, както и националната украинска борса UITT, провеждаща се в Киев. Сред другите по-големи щандове на България ще бъдат на изложения в съседните държави - Сърбия, Румъния и Турция, където традиционно има и силен интерес от българските компании в бранша.През следващата година е планирано и участието в няколко изложения, на които страната ще се представи за пръв път. Става въпрос за две борси в Русия - в Екатеринбург и Новосибирск, както и за специализирано изложение за ски и сноуборд туризъм в Лондон. България ще участва за пръв път и на най-голямото професионално туристическо изложение в Китай -е посочено още в програмата. Същевременно е възможно България да не участва в осем други изложения, тъй като през последните две години не е имало сериозен интерес от туристическия бизнес. Става въпрос за борси в Германия, Чехия, Словакия, Унгария, Дания и Швейцария (виж графиката). Така в тези борси ще се участва само в случаите, когато поне три фирми се регистрират четири месеца преди началото им, е записано в националната програма. Голяма част от изложенията, в които ще се представи България, са в европейски държави. Предвидено е и участие на борси на по-далечни пазари като Япония, Китай, ОАЕ и други.


description: След президентския вот на 8 ноември САЩ може да имат първия Twitter държавен глава

title: Борба за всеки глас и байт

maintext:
Вероятно тези избори ще бъдат обявени за решени, или най-малкото силно повлияни от новите медии.
Използва се всичко - от микротаргетинг през социалните мрежи до революционни предложения на редица стартиращи компании.
за сайта
.com
"Ох, мамо, писна ми от тези Барак Обама и Мит Ромни". Плачът на четиригодишната Абигейл, качен от майка й във видео в Youtube по време на кампанията за миналите избори за президент в САЩ, беше трагикомична илюстрация за агресивните методи на агитация, които се прилагат от политиците там. През 2008 и 2012 г. всеобщото мнение беше, че кресчендото в кампаниите е стигналo нови висоти, като социалните мрежи са превзели изборния процес, а настоящият обитател на Белия дом Барак Обама бе обявен за първия Facebook президент. Текущата битка между демократа Хилъри Клинтън и републиканеца Доналд Тръмп има всички шансове да бъде обявена за следващ връх на навлизането на новите технологии в политиката. И ако Тръмп победи, той с право ще носи титлата "първи Twitter президент".Според изследване на Pew Research от началото на годината социалните мрежи са вече вторият канал за информация след кабелните телевизии и номер едно за възрастовата група под 30 години. Всъщност настоящите избори са битка между различните социални мрежи. Ако за Обама решаващи бяха Facebook и Youtube, то Клинтън и Тръмп са разширили обхвата на сблъсъка си в нови полета – Snapchat, Instagram и разбира се, Twitter. И ако резултатите на изборите на 8 ноември все още са неясни, то изходът от войната в мрежите е ясна – безспорен победител е републиканецът. Пак според Pew Research и Клинтън, и Тръмп публикуват почти еднакво количество съобщения в различните си канали за комуникация, но постовете на имотния магнат получават много повече внимание и ретуитване."Каквито и да са съобщенията, те вероятно са внимателно планирани и има стратегия зад тях. Кампанията на Клинтън е много добре насочена и фокусирана върху специфични въпроси. Тя, изглежда, следва определен план, а не се състои от случайни постове", обяснява Бил Джасо, професор по публични отношения към Syracuse University,CIO. За първия учебен ден например демократическият кандидат качва в Snapchat своя снимка от гимназията, с която да пожелае успех на учениците. Целта е да се създаде по-човечен образ на Клинтън. "Използването на социалните медии е положителна стъпка в омекотяването на имиджа на бившия държавен секретар. Много гласоподаватели се интересуват доколко комфортно се чувстват с този човек, дали му вярват, дали искат да изпият бира с него. И социалните мрежи са добър начин да покажеш това", твърди Джасо.Проблемът на Клинтън обаче е природата на социалните мрежи. Именно тя е усвоена много по-добре от Тръмп. Прост пример. Докато голяма част от линковете, които се постват на свързаните с Клинтън сайтове, са официални съобщения от кампанията, Тръмп линква към медии и други социални мрежи. Ако бившият държавен секретар отправя послания, конкурентът й атакува. Ако Клинтън се опитва да се придържа към правилата за добро поведение, Тръмп не се притеснява да отправя пиперливи забележки и откровени обиди.Влиянието на социалните мрежи се мултиплицира от различни маркетингови техники, които целят да докарат до всеки избирател подходяща реплика на кандидатите. "Кара волво, има две деца, които тренират сокър, а жена му пазарува камембер – този е от нашите, няма смисъл да го облъчваме с реклама." Горе-долу това е калкулацията, която политическите щабове (или по-скоро алгоритмите в техните компютри) правят, когато насочват ресурси за разширяване на подкрепата си. Микротаргетингът е стандартна практика, която рекламистите отдавна използват, за да насочват най-ефективно посланията на компаниите, за които работят (онези досадни предложения, които постоянно изскачат от сайтовете, които посещавате). Сега тази практика вече е на ново ниво и се прилага по един по-успешен начин, пише в анализ за Forbes Мета С. Браун, автор на книгата Data Mining for Dummies. Всичко започва с базата данни за конкретния гласоподавател. За кого е гласувал човекът е тайна, но самата регистрация, както и информацията дали и кога е пуснал бюлетина, са достъпни. Освен това се събира и допълнителна информация, която може да включва професията му, политически пристрастия, дали притежава дом и автомобил, за кои списания е абониран и др. Това вече е почти автоматизиран процес, точно както застрахователите проучват миналото на клиентите си - "я, купил си е цигари, за него по-висока застрахователна премия".Повечето от тези данни идват от проучвания, в които професионални анкетьори или доброволци задават въпроси на хората. В началото това могат да бъдат общи въпроси, насочени към по-широки групи. По-късно те могат да бъдат селектирани за конкретни групи – само майки или само младежи. Постепенно групите стават все по-стеснени, а въпросите – все по-детайлни. И с течение на времето се разбира кои послания се възприемат най-добре от конкретния човек. Става ясно, че семейство с по-големи деца например се интересува от възможностите за работа на младежите, докато родителите на малки деца са загрижени за качеството на държавните училища. Задълбоченото събиране на информация показва, че всяко послание, независимо дали се появява онлайн, в реч, по имейла или чрез телефонно обаждане, е по-добре насочено, ако е персонално, а не на принципа "едно за всички". Така доброволците агитатори могат да се насочат към кварталите, знаейки какъв тип хора ще срещнат и какво да отговорят на въпросите, които най-вероятно ще им зададат. Същото се отнася и за тези, които се обаждат по телефона, за да призовават да се гласува за даден кандидат. Рискът е, че някои хора са раздразнени от позвъняванията, които могат да стигнат до 10-15 на седмица, и често затварят.Американското сп. Inc. подрежда седемте стартиращи компании, които имат потенциала да доведат до революция в изборния процес. Сред тях е Echelon Insights, чиито основатели смятат, че прекалено много републикански кандидати в миналото са разчитали на неточна и остаряла информация, на базата на която са провеждали кампаниите си. Така през 2014 г. е създадена тази фирма за консултации и дигитални изследвания, която смесва традиционни методи за проучвания с анализ на социалните медии, за да напипа пулса на обществото относно даден кандидат или тема.Друга такава компания е BallotReady, която улеснява изборния процес, като запълва празнините в познанията на гласоподавателите относно конкретните кандидати. В специален уебсайт избирателят може да въведе пощенския си код и получава лесно смилаема информация за всеки претендент – независимо дали за президентския пост или за местна общинска длъжност. Тя е съставена от публично достъпни данни и новини от различни източници. Услугата в момента е представена в 25 щата, но според основателя й има амбициозната цел да "покрие всички избори във всяка демократична страна".Платформата HandStack пък позволява на политиците да изпращат едновременно съобщения на големи групи хора. Потребителите получават текстови послания, които гласят: "Аз съм единственият прогресивен кандидат, отдаден на защитата на семействата, икономиката и околната среда. Имате ли въпроси към мен?" Така че американците не бива да се изненадват, ако завържат комуникация лично с Клинтън или Тръмп. Все пак става въпрос за ожесточена битка за ценния им глас, в която всякакви похвати са позволени.


description: Ремонти на Лесотехническия университет в София2.3 млн.лв.Лесотехническият университет (ЛТУ) в София обяви обществена поръчка за...

title: Най-големите обществени поръчки през седмицата

maintext:
© Мария Съботинова
Ремонти на Лесотехническия университет в София
2.3 млн.лв.
Лесотехническият университет (ЛТУ) в София обяви обществена поръчка за реконструкция и преустройство на мансардния етаж на сграда "А". В рамките на поръчката ще се ремонтират подпокривните етажи на блокове А, Б и В на сграда "А" на ЛТУ и ще се внедрят мерки за енергийна ефективност. Основни дейности ще са демонтажни работи, доставка и монтаж на нови мансардни метални покривни конструкции, на нови подсилващи метални подови конструкции, инсталационни работи по ВиК и др. Проектът се финансира от оперативна програма "Региони в растеж" 2014-2020.
Офертите ще се оценяват на база техническо предложение на участниците (с тежест 45 точки), управление на риска (20 точки), предложен срок за изпълнение (5 точки) и предложена цена (30 точки). Участникът трябва да е изпълнил минимум един проект, който е сходен с този на поръчката, за последните пет години.
Срокът за изпълн ение е 480 дни. Крайният срок за подаване на оферти е 21 декември 2016 г.
Реконструкция на водопроводна мрежа в с. Орешник
1.6 млн.лв.
редложеният срок за изпълнение и ценовата оферта са критериите с равна тежест, по които ще се оценяват предложенията на кандидатите. Участниците в търга трябва да са реализирали минимален общ оборот от 3.2 млн. лв. за последните три финансови години. Освен това е необходимо оборотът им от строителство да е поне 50% от стойността на поръчката - или поне 800 хил. лв. За последните пет години кандидатите трябва да са извършили дейности по реконструкция на поне 5000 м водопровод за последните пет години. П
оръчката трябва да се изпълни в срок от осем месеца. Кандидатите могат да подават оферти до 20 декември 2016 г.
Ремонт на водопроводна мрежа в с.Дъбова Махала
1.07 млн.лв.
Критериите за оценка на офертите са техническо предложение, срок на изпълнение и цена (с най-голяма тежест от 50 точки). Кандидатите трябва да са изпълнили поне едно подобно строителство (изграждане/реконструкция и/или ремонт на ВИК мрежи и съоръжения) през последните пет години. Продължителността на изпълнение на проекта е шест месеца. Крайният срок за подаване на оферти е 22 декември 2016 г.
Изграждане на депо за отпадъци за "Топлофикация Русе"
1 млн. лв.
"Топлопфикация Русе" обяви обществена поръчка за изграждане на ново депо за неопасни отпадъци и площадка за предварително третиране на неопасни отпадъци. В проекта се включва рекултивация на нарушен терен, земни работи, изграждане на дренажни системи, колектор за инфилтрат и плаваща помпена станция. Цената е водещият показател в критериите за оценка с тежест 90 точки. Другият показател е предложеният срок за изпълнение. Освен това участниците в търга трябва да имат минимален общ оборот за предходните пет години от поне 2 млн. лв., включително от подобен на обекта на поръчката - 500 хил. лв., както и да имат над 30 човека средно-списъчен състав. Продължителността за изпълнение на поръчката е шест месеца. Крайният срок за подаване на оферти е 19 декември 2016 г. Ремонт в Минно-геоложкия университет в София
484 хил. лв.
Минно-геоложкия университет "Свети Иван Рилски" обяви обществена поръчка за основен и текущ ремонт на сградите. В проекта се включват архитектурно-строителни дейности, дейности по покривни и хидроизолационни работи, ВиК инсталации, електроинсталации, пожароизвестителна инсталация и др.
Единствен критерий за оценка на офертите на участниците е ценовото предложение.
Възложителят не поставя изискване за икономическо и финансово състояние на участниците. Участникът следва да е изпълнил през последните 5 години, считано от датата на подаване на офертата строителство с предмет и обем, идентични или сходни с предмета на поръчката.
Поръчката трябва да се изпълни в рамките на 12 месеца. Крайният срок за подаване на оферти е 20 декември 2016 г. Внедряване и поддръжка на платформа за контактен център за "Софийска вода"
350 хил. лв.
"Софийска вода" обяви обществена поръчка за внедряване и поддържка на платформа за контакт център. Прогнозната стойност е разпределена по следния начин: 250 хил. лв. без ДДС са максималното, което може да се отдели за внедряване на палтформата, допълнителни разработки и лицензи, а 100 хил. лв. е цената за поддръжка на центъра за три години.
Цената е водещ критерий за оценяване на офертите с тежест 70 точки. Техническото предложение е с тежест 30 точки. Няма изисквания към годността за упражняване на професионална дейност или към финансовото състояние. Участниците в търга обаче трябва да са изпълнявали дейности като инсталиране, ъпдейт или ъпгрейд на софтуер за телефонен център и др. подобни за последните три години.
Продължителността за изпълнение на поръчката е 53 месеца. Срокът за получаване на оферти е 27 декември 2016 г.
Зимно почистване и снегоподдържане в община Айтос
140 хил. лв.
Община Айтос обяви обществена поръчка за зимно поддържане и снегопочистване на общинската пътна мрежа и участъците от републиканската пътна мрежа в град Айтос през 2017 г.
Двата показателя, по които ще се оценяват офертите, са времето на реакция за започване на дейностите по почистване след подаване на сигнал за снеговалеж от възложителя и предложената цена, като и двата показателя са с равна тежест. Няма изисквания към финансовото състояние на кандидатите, но през последните три години участниците в търга трябва да са изпълнили поне един договор за снегопочистване или зимно поддържане. Продължителността на поръчката е 12 месеца. Оферти могат да се подават до 15 декември 2016 г. "Топлопфикация Русе" обяви обществена поръчка за изграждане на ново депо за неопасни отпадъци и площадка за предварително третиране на неопасни отпадъци. В проекта се включва рекултивация на нарушен терен, земни работи, изграждане на дренажни системи, колектор за инфилтрат и плаваща помпена станция.Минно-геоложкия университет "Свети Иван Рилски" обяви обществена поръчка за основен и текущ ремонт на сградите. В проекта се включват архитектурно-строителни дейности, дейности по покривни и хидроизолационни работи, ВиК инсталации, електроинсталации, пожароизвестителна инсталация и др.Единствен критерий за оценка на офертите на участниците е ценовото предложение.Поръчката трябва да се изпълни в рамките на 12 месеца. Крайният срок за подаване на оферти е 20 декември 2016 г."Софийска вода" обяви обществена поръчка за внедряване и поддържка на платформа за контакт център. Прогнозната стойност е разпределена по следния начин: 250 хил. лв. без ДДС са максималното, което може да се отдели за внедряване на палтформата, допълнителни разработки и лицензи, а 100 хил. лв. е цената за поддръжка на центъра за три години.Продължителността за изпълнение на поръчката е 53 месеца. Срокът за получаване на оферти е 27 декември 2016 г.140 хил. лв.Община Айтос обяви обществена поръчка за зимно поддържане и снегопочистване на общинската пътна мрежа и участъците от републиканската пътна мрежа в град Айтос през 2017 г.Двата показателя, по които ще се оценяват офертите, са времето на реакция за започване на дейностите по почистване след подаване на сигнал за снеговалеж от възложителя и предложената цена, като и двата показателя са с равна тежест. Няма изисквания към финансовото състояние на кандидатите, но през последните три години участниците в търга трябва да са изпълнили поне един договор за снегопочистване или зимно поддържане. Продължителността на поръчката е 12 месеца. Оферти могат да се подават до 15 декември 2016 г.
Община Тополовград обяви обществена поръчка за реконструкция на вътрешна водопроводна мрежа на с. Орешник. В рамките на поръчката са предвидените различни дейности по реконструкцията на 10.2 км водопроводна мрежа в селото. ПОбщина Брусарци обяви обществена поръчка за строително-монтажни работи по проект за водоснабдяване в с. Дъбова Махала. Общата дължина на водопроводната мрежа е около 7.8 км.


description: ... или ми направи дебитна карта

title: Тате, дай 5 лева

maintext:
Има няколко силни аргумента, с които един тийнейджър може да убеди родителите си, че е време да му издадат дебитна карта.
е по-удобно. Чрез интернет банкирането лесно може да се проследи кога, къде и за какво са били похарчени парите. Сметката може да бъде захранена от родителя от разстояние, докато детето е на училищна екскурзия например.
в дигиталната икономика е добре всеки да си знае акаунтите, абонаментите и картата, която седи зад тези покупки. Услуги като Netflix
и
Spotify
предлагат семейни абонаменти с по няколко потребителя, но по-често за дигиталните си покупки тинейджърите се налага да преследват родителите си с "може ли да си напишеш номера на картата", "виж си мейла дали има потвърждение" и прочие.
Сигурно могат да се извадят и силни контрааргументи, най-романтичният от които е да държим децата колкото се може по-дълго далеч грижата за парите и сблъсъка с банките. Но това е реалността и рано или късно сблъсъкът с нея е неизбежен.
На пазара има няколко възможности за родителите, които са решили, че е време да връчат на децата си дебитна карта и да ги въведат в света на личните финанси.
Какви са опциите
Най-лесно на пръв поглед е да се издаде втора карта към сметката на родителя, тя даже може да носи името на детето. Но този вариант често не е практичен, защото повечето банки не дават възможност втората карта да е с по-ниски лимити за теглене.
Стандартните лимити за теглене и плащания отдавна са над 400 лв. дневно. Лимити по картите на Алианц банк например започват от 2000 лв. и могат да достигнат до 9000 лв. И това, разбира се, не са суми, с които да оставим детето "да се учи на финанси".
Точно за това няколко финансови институции напоследък предлагат карти, които са разработени специално за целта. Те са със значително по-малки лимити за теглене и плащане, в повечето случаи нямат месечна такса за обслужване, поне не и преди навършване на пълнолетие на детето. Банка ДСК и ПИБ предлагат два вида карти – за деца до 14 години и за тийнейджъри. Разликата обикновено е, че таксите за тийн картите са малко по-високи. Но най-удобно е "бейби" сметката да е в банката на родителя – за да се избягват такси по трансфери, да се ползва една система за електронно банкиране и прочие.
При пътуване в чужбина не трябва да се забравя, че таксата за теглене на кеш от банкомат извън България е 4 лв. плюс 1.5% от изтеглената сума.
Има.
Мобилното приложение за разплащания Revolut например включва и физическа Visa карта, която се изпраща на посочен адрес безплатно, дори и до България. Тя представлява предплатена карта, която позволява безплатно теглене на кеш от банкомат в размер до 500 паунда на месец. Картата има мултивалутна сметка в паунди, евро или долари. Затова разходите, които потребителят има по нея, са единствено в превалутирането при прехвърлянето на пари към нея и отново – при изтеглянето на банкнотите, които най-често ще са под формата на левове. Благодарение на фиксирания курс към еврото този разход не е голям. За да бъдат извършени тези операции за сума на обща стойност от 500 лв. например, по превалутирането ще бъдат платени около 5 лева, тоест 1%.
и най-очевидно – по-сигурно е. Банкнотите в брой лесно се губят. Картата също, но парите остават в сметката.картата вменява ново ниво да отговорност и доверие, детето се учи да управлява средства и да наблюдава разходите си.Родителите със сигурност трябва да са готови и за момента, в който детето му почти сигурно ще загуби картата си. Разбира се, тя спешно трябва да бъде блокирана, защото всички новоиздавани карти са безконтактни – това означава, че те позволяват еднократни транзакции на стойност до 25 лева, без да се въвежда ПИН. Таксата за преиздаване на картата преди изтичане на срока й за валидност обикновено е 5 лева. Слава богу, банките не предлагат кредит или овърдрафт по детските карти.


description: Директор "Инвестиционно банкиране" в Уникредит Булбанк

title: Лекторите на "Сделки и инвеститори 2016": Таня Карагеоргиева

maintext:
[Уникредит Булбанк]
През последните повече от шест години Таня Карагеоргиева ръководи отдел "Инвестиционно банкиране" в най-голямата финансова институция в България – Уникредит Булбанк. Опитът й в областта на сливанията и придобиванията (M&A) обаче е много по-богат и обхваща период от над 17 г., в които освен с M&A транзакции тя се е занимавала и със структуриране на дългови емисии и сделки с дялов капитал.Значителна част от експертизата си дължи на работата си във финансово-консултантската практика на "Делойт България". Като заместник-директор там Таня Карагеоргиева е ръководила сложни сделки, свързани с придобивания и сливания, концесии, финансови реструктурирания, включващи множество екипи от различни страни и с различна експертиза, като е консултирала стратегически инвеститори, фондове за дялово инвестиране, държавни структури. Особено запозната е със сектори като енергетика и инфраструктура, телекомуникации и медии, финанси, в които е участвала в повечето от по-големите сделки на българския пазар.Като един от лекторите на организираната от "Капитал" годишна конференция "Сделки и инвеститори" Таня Карагеоргиева ще сподели вижданията си за това коя беше движещата сила на сделките в България през 2016 г. и какви са според нея бъдещите предизвикателства пред пазара. Събитието, което ще се проведе на 29 ноември в "София хотел Балкан", ще събере за 11-а поредна година компании, консултанти, инвестиционни фондове, предприемачи и инвеститори, за които създава платформа за срещи, дискусии, обмяна на смислен опит и начало на нови партньорства.Повече за програмата и лекторите можете да научите на capital.bg/conference


description: Другият акционер "Бул проперти" вече ще има пълен контрол

title: Австрийската група Immoeast излиза от "Стоков базар Илиянци"

maintext:
"Стоков Базар Илиянци" е разположен на площ от над 160 000 кв.м. и предоставя търговски обекти за продажба на едро и дребно на над 1 500 български и чуждестранни фирми, разказва сайта на проекта.
© ilianci.com
14.6 млн. лв.
са приходите на "Булреал" за 2015 г., а печалбата е 5.4 млн. лв., сочи справка в "Капи"
За проекта
"Стоков Базар Илиянци" е разположен на площ от над 160 000 кв.м. и предоставя търговски обекти за продажба на едро и дребно на над 1 500 български и чуждестранни фирми, става ясно от сайта на проекта. Ежедневно базарът се посещава от повече от 25 000 клиенти от София, страната и Европа. Част от комплекса е и "Мол Илиянци", в който има обекти на Carrefour, Puma, Marsel Toys, Andrews, Franco Ferucchi, Morian, Jumper и др.
Ако може да се говори за рождено място на българската търговия с облекла, това е "Стоков базар Илиянци". През последните няколко десетилетия мястото претърпя метаморфоза - от неугледни разпилени сергии до сегашния си вид с подредени будки и един малък мол. Сред предстоящите промени за столичния пазар е и такава в собствеността. Според уведомление, подадено до Комисията за защита на конкуренцията (КЗК), австрийската група Immoeast ще излезе от проекта. Тя ще продаде дела си от 49% в основния акционер в пазара "Булреал". Купувач е "Джи стар", която е свързана с мажоритарния собственик. По този начин на практика се концентрира собствеността върху базара.Акционери в "Булреал" - дружеството собственик на стоковия базар, към момента са фирмите "Бул проперти" с 51% от капитала и Immoeast Projekt Cygnus Holding с 49%. Съветът на директорите се състои от Йосиф Блаошвили, Паата Гамгонеишвили, Арие Мегре, Борис Милер и Николас Фернандес де Ретана.Първите трима от директорите имат дялове и в дружеството "Булфелд", еднолична собственост на "Бул дом", което е и инвеститорът в мол Paradise Center.Другият акционер е част от австрийската група Immoeast, дъщерно дружество на Immofinanz. Immoeast направи масирани инвестиции по време на бума на пазарите на имоти в Централна и Източна Европа и имаше проекти и в България. Групата обаче понесе тежко ударите на финансовата криза след масираната си експанзия на източноевропейските пазари и през 2009 г. продаде целия си дял от 42% в дружеството със специална инвестиционна цел "Прайм пропърти БГ". А сега излиза и от "Булреал".През 2007 г. "Булреал" закупи от Министерство на икономиката последната акция на "Стоков базар Илиянци" и така стана едноличен собственик на капитала на дружеството.Според справка в "Капи", приходите на "Булреал" за 2015 г. достигат 14.6 млн. лв., а печалбата е от 5.4 млн. лв. За сравнение предходната година резултатите са били малко по-високи, съответно 15.09 млн. лв. и 5.7 млн. лв. В отчета на дружеството се посочва, че през 2015 г. и предходните години са направени инвестиции в обновяване на сградите и инфраструктурата, които се очаква да подобрят имиджа на базара и да окажат положително влияние върху приходите в бъдеще.Собствениците очертават и основните си конкуренти в столицата във финансовия отчет. Това са т.нар. стокови борси, традиционните пазари - "Женски пазар", пазар "Красно село", пазар "Младост" и сезонните изложения "Изберете българското", чиито стоки са с подобен асортимент, но с по-високи цени от тези в "Илиянци" с около 5-10%. Според отчета отварянето на няколко мола в столицата не е повлияло негативно на резултатите на базара, тъй като не се наблюдава отлив на клиенти от него към моловете.


description: Сапунената опера около "Яневагейт" трябва да отвлече вниманието от вторичното източване на КТБ

title: Ок, забравете записите. Вижте фактите

maintext: Това, че аудиосагата Янева/Ченалова/Мондешки предизвиква стрес по върховете на изпълнителната и съдебната власт, се видя още преди година, при първия сезон от "Яневагейт". Тогава, ако помните, опитът на председателя на ВКС Лозан Панов да поиска от ВСС обективна и задълбочена проверка така ядоса премиера, че се наложи да отиде при кадровиците от съвета, а мнозинството в него му стана на крака.Тази седмица, в разгара на новия сезон от "Яневагейт" и след година мълчание, на сцената се появи и Момчил Мондешки. По начина, по който задкулисието среща публичността - в контролирана среда, с въпроси, които се сливат с отговорите. Троянският адвокат доразви версията, чиито щрихи бяха нахвърляни от министър-председателя наскоро: "Яневагейт" е сериал, сниман в студио. Всяка седмица снимали по един разговор, а после го пускали, вкарвайки една или друга случка." Мондешки пък "разкри", че записите са правени умишлено, като триото изчитало измислените реплики. Целта на тази художествена самодейност била кръговете "Капитал", "Сорос" и "Ротшилд" да ударят със записа премиера и главния прокурор.Изявата на Мондешки зарадва премиера, който, бидейки строг, но справедлив, хем укори измамника адвокат, хем си отдъхна благодарно. Интервюто изненадващо развълнува и финансовия министър. Без никой да пита, Горанов, който няма нищо общо с Пеевски, сподели, че е бил "впечатлен" от прочетеното. Той сигурно не знае, че подчинените му в НАП търсят едни 50 хил. лв. неплатени данъци от надарения адвокат. А може би вече не ги търсят.И самоинициативата на финансовия министър не е случайна. Ажиотажът трябва да отклони вниманието от истинския скандал - вторичното източване на КТБ. Защото нищо от това, което се чува в записите, не е ново. Не казваме, че не е възмутително и че не се нуждае от институционална реакция, но нима не знаехте, че:- Службите са Делян?- Цацаров изпълнява заповедите на премиера и обратното?- Мондешки е вратата към градския съд?- Митко е човекът на Борисов в съвета?Какво са си говорили Янева и Ченалова преди година и половина няма днес никакво практическо значение, защото те са паднали. По-важно е как счетоводителката на Момчил Мондешки успя да стане синдик на банката, превърнала се в символ на политическата корупция през последните 10 години. Затова - забравете записите и вижте фактите. За тях трудно могат да кажат, че някой си ги е записал сам.